पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण की दूसरी लहर से कोहराम मचा हुआ है।अस्पतालों में बेड की कमी, ऑक्सीजन की कमी के साथ रेमडेसिविर इंजेक्शन की कमी हो गई। मरीज और तीमारदार इंजेक्शन के लिए इधर उधर भटकने को मजबूर है। निजी अस्पतालों में इंजेक्शन की सप्लाई नहीं पहुंच पा रही थी। इंजेक्शन के लिए मरीजों को कोविड अस्पताल व CMHO कार्यालय के चक्कर काटने पड़ रहे थे। मरीजों की परेशानियों को देखते हुए जिला प्रशासन ने शहर के 15 निजी अस्पतालों (कोविड अस्पतालों) को 300 से बढ़ाकर 450 रेमडेसिविर इंजेक्शन उपलब्ध कराए हैं।
अब मरीजों को निजी अस्पतालों में ही इंजेक्शन मिल सकेंगे। अस्पताल में डॉक्टर की टीम द्वारा प्राथमिकता के आधार पर मरीजों को इंजेक्शन लगाए जाएंगे। निजी अस्पताल इसका रिकॉर्ड रखेंगे और मरीजों को लगाए गए इंजेक्शन की इंजेक्शन की सूची व इंजेक्शन का भुगतान सीएमएचओ कार्यालय को भिजवाएंगे।
जिला कलेक्टर उज्ज्वल राठौड़ ने बताया कि जिन रोगियों को ऑक्सीजन की आवश्यकता नहीं होती है, उन्हें स्थानांतरित किया जा सकता है या उन्हें कोराना केयर सेंटर कोटा यूनिवर्सिटी कैंपस में भर्ती कराया जा सकता है। यूनिवर्सिटी कैंपस में ऑक्सीजन कॉन्सेंटेटर और ऑक्सीजन सिलेंडर का ऑक्सीजन बैकअप भी है। मेडिकल विभाग द्वारा निजी कोचिंग इंस्टीट्यूट की मदद से कोराना केयर सेंटर संचालित किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn